OpenLLM-France/wikimedia huggingface dataset:
# Fausto Arotzena

Fausto Arotzena Arregi (Donostia, Gipuzkoa, 1896ko uztailaren 16a - ib., 1980ko abenduaren 16a) Gipuzkoako Aldundiko artxibozaina izan zen. Gipuzkoari buruzko azterketa historikoak egin zituen, batik bat, eta hainbat azterlan eman zuen argitara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257786
# Fausto Desalu

Eseosa Fostine " Fausto " Desalu (1994ko otsailaren 19a) esprinter italiarra da, 200 metroko proban aditua. 2018ko Mediterraneoko Jokoetan proba horretan zilarrezko domina irabazi zuen eta 4×100 metroko erreleboetan urrezko domina irabazi zuen 2020ko Udako Olinpiar Jokoetan.
2015eko Munduko Joko Militarretan 200 metroko urrezko domina izan zen. 20,13 segundoko marka pertsonala du, 2018an ezarria.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 4x100m |
| Europako Taldekako txapelketak ||||
| Urtea | Lekua | Domina | Proba |
| 2019 | Bydgoszcz Polonia | 02 ! | 200m |
| 2021 | Chorzow Polonia | 01 ! | 200m |
| Munduko Errelebo txapelketak ||||
| Urtea | Lekua | Domina | Proba |
| 2021 | Chorzow Polonia | 02 ! | 4x100m |
| Mediterraneoko Jokoak ||||
| Urtea | Lekua | Domina | Proba |
| 2018 | Bartzelona Katalunia | 02 ! | 200m |
| Militar Jokoak ||||
| Urtea | Lekua | Domina | Proba |
| 2018 | Mungyeong Hego Korea | 01 ! | 200m |

## Estatistikak
### Errekor nazionalak

* 4×100 m erreleboa : 37,50 (Tokio Japonia, 2021eko abuztuaren 6an), taldean hirugarren posta korritu zuen Lorenzo Patta, Marcell Jacobs, Filippo Torturekin

### Marka pertsonalak

* 60 metro - 6,76 segundo (2015)
* 100 metro - 10,33 segundo (2018)
* 200 metro - 20,13 segundo (2018)
* 110 metro hesiak - 14,20 segundo (2010)
* 60 metro hesiak - 7,86 segundo (2011)
* Europako Atletismoko informazio guztia

## Erreferentziak

* ↑ «Tarragona 2018 INFO» web.archive.org 2018-09-28 (Noiz kontsultatua: 2022-02-05).
* ↑ (Ingelesez) «Olympics: Italy win men's 4x100m relay - English» ANSA.it 2021-08-06 (Noiz kontsultatua: 2022-02-05).
* ↑ (Ingelesez) «European Athletics Homepage | European Athletics» www.european-athletics.com (Noiz kontsultatua: 2022-02-05).

## Kanpo estekak

* Datuak: Q16635001
* Multimedia: Eseosa Desalu / Q16635001
# Fausto Bengoechea

Fausto Bengoechea (Buenos Aires, 1997ko abenduaren 1a ) aktore argentinarra da. Once (2017–2018), Simona (2018) eta Argentina, tierra de amor y venganza (2019) telenobeletan egindako paperengatik da ezaguna.

## Hasierako urteak

Fausto Bengoechea Alex Benn eta Alejandra Darín aktoreen semea da . Amaren familiaren aldetik, Ricardo Darín eta Roxana Darín irrati eta antzerki aktoreen biloba da, Ricardo Darín aktorearen iloba eta Chino Darín aktorearen lehengusua. Batxilergoa amaitu ondoren, Fausto Timbre 4 antzokian antzezpena ikasten hasi zen bere lehengusu Chino Darín-en gomendioarekin, non Maite Velorekin eta gero Ana Scannapiecorekin ikasi zuen.

## Karrera

2003an, 6 urte zituela, Bengoechea bere aita Alex Benn-ek Gargantua Antzokian zuzendutako Macbeth antzezlanean parte hartu zuenean hasi zuen aktore ibilbidea, non Fleance antzeztu zuen. Urte berean Canal 7k emititzen duen Mi+cota programan parte hartu zuen, non bere amak Alejandra Darínek ere parte hartu zuen. Bi esperientzia horien ostean, Faustok denbora batez emanalditik urruntzea erabaki zuen..
2015ean, 18 urte zituela, Bengoecheak antzeztera itzultzea erabaki zuen He visto a Dios antzezlanarekin, non Gabriel Cosoyk La Ranchería Antzokian zuzendutako "El Charlatán" papera pertsonifikatzen zuen.
2017 eta 2018 artean Once on Disney XD eta Disney Channel gazteentzako kirol telenobelako pertsonaia nagusietako bat izan zen.
2018an Bengoechea Pol-ka Producciones eta Canal 13-ren Simona gazte telenobelaren aktore nagusiarekin batu zen, non Brian "Piru" Tolosa pertsonaia antzeztu zuen. Era berean, Gran Rex Antzokian fikzioaren antzerki bertsioaren parte izan zen.
2019an Fausto Pol-ka Producciones eta Canal 13-ren Argentina, tierra de amor y venganza garaiko telenobela aktore nagusiekin batu zen, non Juan Carlos "Alambre" Galván-i bizia emateaz arduratu zen.
Geroago, 2019 eta 2021 artean, TV Pública eta Flow-ek emititutako El mundo de Mateo polizia telesailean parte hartu zuen, eta Nicolás de la Torre Mateoren eskolakideetako bat (Renato Quattordio) antzeztu zuen.

## Erreferentziak

* 1 2 Del Priore, Mariano. (19 de febrero de 2018). «Fausto Bengoechea, el sobrino de Ricardo Darín que se luce en "Simona": "Lo del apellido nunca fue un peso extra para mí"» Infobae.
* 1 2 «¿Quién es Fausto Bengoechea» LT10 20 de febrero de 2018.
* 1 2 3 Rapetti, Alejandro. (9 de julio de 2015). «El más joven de la dinastía Darín» La Nación.
* 1 2 «Cuando el arte queda en familia» Clarín 15 de julio de 2003.
* ↑ Flores, Yésica. (16 de mayo de 2016). «Disney XD Latinoamérica anuncia el inicio de producción de Once» Style.
* ↑ «Así es “Once”, la gran apuesta de Disney que busca suceder a “Violeta” y “Soy Luna”» La Voz 13 de marzo de 2017.
* ↑ «ATAV: de series infantiles a los galanes de la novela del momento» La 100 11 de junio de 2019.
* ↑ «"El mundo de Mateo": la nueva miniserie policial sobre la adolescencia y el bullying» Infobae 4 de mayo de 2019.

## Kanpo estekak

* Datuak: Q111467070
# Fausto (argipena)

Fausto izenak hainbat adiera du:
Santu kristauak:
* Fausto Nekazaria, santu mitikoa, Katalunian eta Euskal Herrian gurtua bereziki.
* Fausto Riezkoa, 5. mendeko apezpiku eta teologoa, Okzitaniakoa.
Bestelakoak:
* Fausto (filma), 1926koa, F.W. Murnauk zuzendua.
* Fausto (opera), 1859koa, Charles Gounodek moldatua.
Ikus halaber:
# Fifty Lakes (Minnesota)

Fifty Lakes Minnesotako hiri bat da. Crow Wing konderrian kokatua dago. 2010ean 387 biztanle zituen, 75,63 kilometro koadrotan banatuta.

## Ikus, gainera

* Crow Wing konderria

## Kanpo estekak

* Datuak: Q929167
# Figari

Figari, (korsikeraz: Figari) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 1.488 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q431574
* Multimedia: Figari / Q431574
# Fifty Shades of Grey (filma)

Fifty Shades of Grey (euskaraz: “Greyren berrogeita hamar itzalak”) 2015eko drama eta amodiozko film erotikoa da, Sam Taylor-Johnson estatubatuar zinemagileak zuzendutakoa. E. L. James idazlearen Fifty Shades of Grey eleberrian oinarritua dago. Dakota Johnson, Jamie Dornan, Eloise Mumford, Luke Grimes, Rita Ora, Victor Rasuk, Max Martini, Dylan Neal, Callum Keith Rennie, Jennifer Ehle eta Marcia Gay Harden aktoreek antzeztu zuten. Berlingo Zinemaldian eman zen lehen aldiz, 2015eko otsailaren 11n.

## Argumentua

Oharra: Atal honek istorio osoa edo amaiera argitzen du.
Anastasia «Ana» Steele (Dakota Johnson) literatura ikaslea bere gelakideari (Eloise Mumford) mesede bat egitearren Christian Grey (Jamie Dornan) aberatsak lan elkarrizketa bat egin diezaion joaten denean, gizonezko eder, buruargi eta intimidatzaile batekin topatuko da. Ana gazte birjin eta xaloak hark ixilpeko bizitza misteriotsua izan arren, harenganako desioa piztuarazi eta berarengana hurbildu nahiko du. Ana edertasuna eta izpiriritu askeari ukatu ezinik, Greyk hartaz maitemindua dagoela ere onartuko du, baina bere baloreen barnean. Anak Greyrn zaletasun sexualak jakitean zalantza egingo du. Nazioazteko negoziogizon arrakastatsua, aberatsa izan eta familia on bateko senidea izan arren, Grey guztia kontrolatzeko irrikiaz menperatua dago. Biak elkar ezagutzen diren einean, Anak Greyren sekretuak jakin eta arakatuko ditu.
* Jamie Dornan
* Dakota Johnson

## Aktoreak

* Dakota Johnson: Anastasia "Ana" Steele.
* Jamie Dornan: Christian Grey.
* Eloise Mumford: Katherine "Kate" Kavanagh, Anastasiaren gelakidea eta lagunik onena
* Luke Grimes: Elliot Grey, Christianen anaiordea
* Victor Rasuk: José Rodriguez, Christianen arrebaordea
* Dylan Neal: Bob Adams, Anastasiaren aitordea
* Callum Keith Rennie: Raymond "Ray" Steele
* Jennifer Ehle: Carla Wilks, Anastasiaren ama
* Marcia Gay Harden: Grace Trevelyan Grey, Christianen amaordea
* Andrew Airlie: Carrick Grey, Christianen aitordea
* Anthony Konechny: Paul Clayton, Claytonen Lanabes Biltegiko nagusiaren anaia
* Emily Fonda: Martina
* Rachel Skarsten: Andrea, Christianen laguntzailea

## Kanpo estekak

* Fifty Shades of Grey filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q14566553
* Multimedia: Fifty Shades of Grey (film) / Q14566553
# Figa

Figa Eslovakiako udalerri bat da, Rimavská Sobotako barrutian kokatuta. 9,20 km²ko azalera du eta 453 biztanle 2017ko datuen arabera.

## Historia

Idatzizko lehen aipamena 1244. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1031521
* Multimedia: Figa / Q1031521
# Figareoko geltokia

Figareo Asturiasko Printzerriko tren geltoki bat da, Mieres udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* San Esteban — Coḷḷanzo

## Zerbitzuak

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-8fCoḷḷanzoḶḷevinco • Cabanaquinta • Santa Ana • Corigos • Piñeres • San Antonio • l'Oyanco • Morea • Caborana • Santa Cruz de Mieres • Uxo–Taruelo • Figareo • Caudalia • Mieres • Ablaña • la PereaBaiña :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107973838
iea  Asturiasko Renfe Aldiriak :
# Fifty Shades Freed (filma)

Fifty Shades Freed 2018ko James Foley estatubatuar zinema zuzendariak zuzendutako drama film erotikoa da, izen bereko eleberrian oinarrituta. Fifty Shades trilogiaren azken filma da.

## Argumentua

Oharra: Atal honek istorio osoa edo amaiera argitzen du.
Anastasia Steele eta Christian Grey ezkonduta daude, eta Europan egingo dute eztei bidaia.

## Aktoreak

* Dakota Johnson: Anastasia 'Ana' Steele-Grey
* Jamie Dornan: Christian Grey
* Kim Basinger: Elena Lincoln
* Eric Johnson: Jack Hyde
* Max Martini: Jason Taylor
* Brant Daugherty: Luke Sawyer
* Arielle Kebbel: Gia Matteo
* Fay Masterson: Gail Jones
* Luke Grimes: Elliot Grey
* Eloise Mumford: Katherine Kavanagh
* Rita Ora: Mia Grey
* Marcia Gay Harden: Grace Trevelyan Grey
* Tyler Hoechlin: Boyce Fox

## Erreferentziak

* ↑ «Fifty Shades Freed» Berria 2018-02-03.

## Kanpo estekak

* Datuak: Q22712210
# Figaro

Figaro, fikziozko pertsonaia bat da, Pierre-Augustin de Beaumarchais antzerkilariaren komedia trilogia baten protagonista: Sevillako Bizargina, Figaroren ezteiak eta Ama Erruduna. Lehenengo biak, opera bihurtuak izan ziren, XXI. mendean oraindik antzezten direnak, lehena Rossinik idatzia, eta, bigarrena, Mozartek. Sevillako Bizargina, opera antzokietako ohiko egitarauan agertzen ez diren beste bi opera gehiagoren jatorria izan zen.
Lehen lanean, Rossinik opera bihurtu zuena, Figaro, Sevillako bizargin bat da, lanari izena ematen diona. Almaviva kondeari laguntzen dio Rosina konkistatzen. Bigarrenean, Mozartek opera bihurtu zuena, Rosina eta kontea jada ezkonduta daude, Figaro da kontearen balidoa, eta hau, bere aldetik ezkontzeko prestatzen ari da. Lana, idatzia izan zen garairako iraultzailea zen, gatazkak, nagusiki, zerbitzarien ikuspuntutik ikusten baitira, hauek, aristokraziaren gatazken ikusle soilak izan ordez.
Figaro, mendebaldeko kulturako bizarginik ospetsuena dela argudia daiteke, bere izena, batzuetan, bizarginaren sinonimo bezala ere erabiltzen delarik. Gainera, pertsona abil, ondo informatua eta zorrotz baten irudi bezala, Le Figaro egunkari frantziarraren izenaren eta Mariano Jose de Larrak erabilitako ezizenaren jatorrian dago.

## Kanpo estekak

* Datuak: Q2368973
* Multimedia: Figaro (character) / Q2368973
# Fifty-Six (Arkansas)

Fifty-Six Ameriketako Estatu Batuetako hiri bat da. Stone konderrian dago, Arkansas estatuan. 158 biztanle ditu, 5,28825 kilometro koadroko azaleran banatuta.

## Ikus, gainera

* Stone konderria

## Kanpo estekak

* Datuak: Q79223
# Ficulle

Ficulle Italiako udalerri bat da. Terniko probintzian kokatuta dago, Umbria eskualdean. 1.558 biztanle ditu, 64,62 kilometro koadroko azaleran banatuta.

## Mugakideak

Ficullek honako udalerri hauekin egiten du muga:
Allerona Fabro Montegabbione Orvieto Parrano San Venanzo

## Kanpo estekak

* Datuak: Q10794
* Multimedia: Ficulle / Q10794
# Fidagarritasun (argipena)

Fidagarritasun terminoak erabilera ezberdinak ditu:
* ingeniaritzan, fidagarritasuna sistema edo gailu baten iraupen erabilgarria, matxurak eta funtzionamendu egoki baterako baldintzak aztertzen dituen arloa da;
* psikometrian eta estatistikako beste aplikazio zenbaitetan, fidagarritasuna neurketa zehatz baten zehaztasuna eta egonkortasuna da.
# Fidagarritasun (estatistika)

Estatistikan, fidagarritasuna neurketa multzo baten zehaztasuna da, gehienetan test edo azterketa bati buruz. Neurketa gailu bati buruz ari denean, neurketa behin eta berriz berdintsua izateko joera aztertzen du fidagarritasunak. Neurketa subjektiboagoen kasuan, bi epailek hautagai bati buruzko iritzi bat eman behar dutenean esaterako, epaile edo balorazio metodoen adostasuna aztertzen du.

## Fidagarritasuna eta baliozkotasuna

Fidagarritasuna ez da baliozkotasun kontzeptuarekin nahastu behar. Neurri bat oso fidagarria edo zehaztasun handikoa izan daiteke, baina aldi berean baliteke neurtu nahi den magnituderako egokia ez izatea. Adibidez, 100 kilogramoko pisua duen pertsona bat balantzaz ematen duen pisua 80 kilogramo inguruan badago, zehaztasun handiz, balantza fidagarria dela esan daiteke, baina ezin da esan baliozkoa denik. Praktikan, esaterako, trebetasun ezberdinetarako test edo azterketa zehatzak izaten dira, baina askotan ez dira baliozkoak, lanposturako egokitasuna neurtzen ez dutelako.

## Fidagarritasun neurriak

* Test-retest
* Cronbachen alpha
* Fleissen kappa

## Kanpo estekak

* Datuak: Q18748
* Multimedia: Reliability (statistics) / Q18748
# Ficobako geltokia

Ficoba (lehen Nazioarteko zubia/Puente Internacional), Euskotrenen E2 (Topo) lineari dagokion lurgaineko tren geltokia da, Irun udalerriko Anaka auzoan dagoena, Euskal Kostaldeko Nazioarteko Erakustazokaren (Ficoba) ondoan, hain zuzen ere. Lapurdi eta Ipar Euskal Herriko mugaren ondoan kokatuta egoteagatik Nazioarteko zubia/Puente Internacional du jatorrizko izen, geltokiak aduana kontrol funtzioa zuen eta. 2010ean gaur egungo izena, Irun Ficoba, hartu zuen. Euskotrenen Hendaiako geltokiarekin batera 1913ko uztailaren 13an inauguratu zen, eta Mugi sistemaren 1. tarifa-gunearen parte da.
2019ko abuztuaren 18tik 26ra bitartean Topo zerbitzuaren geltoki-buru izan zen, Biarritzen ospatu zen 2019ko G7aren gailurra zela eta Hendaiako geltokia itxiarazi baitzuten.

## Kokapena

Trenbide kokapenari erreparatuz, geltokia zabalera metrikoa (1.000 mm) duen Donostia-Hendaia trenbidearen parte da, 20,890. puntu kilometrikoan kokatuta.

## Sarbideak

Geltokiak sarbide bakarra du, arrapala bidezkoa, eta kanpoaldean bizikleta aparkalekua du.
* Iparralde hiribidea, 61

## Nazioarteko zubia

1913ko uztailaren 13an Topo zerbitzua Irunetik Hendaiara luzatu zen, eta tartean Nazioarteko zubia/Puente Internacional izeneko geltokia inauguratu zen. Geltokiak aduana kontrolaren funtzioa zuen. Hori dela eta, nasa bitan banatuta zegoen, hesi baten bidez. Trena hesiaren aurreko aldean gelditu eta bidaiari guztiak jaitsi behar zuten kontrola pasatzeko, ondoren trenera berriro igotzeko, hesiaren beste aldean. Denboraldi batez trenez ere aldatu behar izan zen, geltoki hau eta Hendaiakoaren artean anezka ibilgailu bat zegoelarik.
Gaur egun, herrialdeen arteko muga kontrolarik ez dagoela, geltokiak bere jatorrizko funtzioa galdu du, eta horren ordez, Euskal Kostaldeko Nazioarteko Erakustazokaren (Ficoba) ondoan dagoenez, geltokiak honi ematen dio zerbitzu. Hala, 2010ean Euskotrenek geltokia Irun Ficoba berrizendatu zuen.

## Erreferentziak

* ↑ (Gaztelaniaz) El Diario Vasco. «La parada del Topo 'Puente Internacional' se denomina ahora 'Irun-Ficoba'» (Noiz kontsultatua: 2014-01-23).
* 1 2 (Gaztelaniaz) Olaizola, Juanjo. «EL "TOPO" CUMPLE UN SIGLO» http://historiastren.blogspot.com/ (Noiz kontsultatua: 2018-11-24).
* ↑ «Hendaiako geltokia itxita egongo da abuztuaren 18tik 26ra | Drupal» www.euskotren.eus (Noiz kontsultatua: 2019-09-01).
* ↑ (Gaztelaniaz) «Spanish Railway » Blog Archive » Ferrocarril Eléctrico de San Sebastián a la frontera (Ferrocarril de San Sebastián a Hendaya- El Topo)» www.spanishrailway.com (Noiz kontsultatua: 2018-11-24).

## Ikus, gainera

* Anaka
* Irun
* Euskal Kostaldeko Nazioarteko Erakustazoka
* Topo
* Euskotren Trena
* Eusko Trenbideak

## Kanpo estekak

* Topoaren webgunea
* Euskotrenen webgunea
* Datuak: Q12259772
* Multimedia: Irun Ficoba train station / Q12259772
# Ficulea

Ficulea Gelechiidae familiako tximeleta genero bat da. Bere espezie tipoa Ficulea blandulella da.

## Espezieak

| Espeziea | Irudia | Egoera |
| Ficulea blandulella | | daturik gabe |

## Kanpo estekak

* Datuak: Q5446594
# Fourmies kantonamendua

Fourmies kantonamendua Frantziako kantonamendu bat da. Nord departamenduan dago, Frantzia Garaia eskualdean. Guztira 46 udalerri ditu eta Fourmies da bere hiriburua.

## Kanpo estekak

* Datuak: Q19817232
# Fourmi (filma)

Fourmi (euskaraz: «Inurri») 2019ko Julien Rappeneau frantziar zinema zuzendariaren komedia dramatiko filma da.

## Sinopsia

Oharra: Atal honek istorio osoa edo amaiera argitzen du.
Theo gazteak Fourmi du goitizen, bihotzez handia da, baina tamainaz txikia. Laurent aita bakartiari bizipoza ematea da bere nahia, eta, horretarako, gezur bat asmatuko du: futbol talde batean hartuko dutela Fourmi. Kontua da behin gezurretan hasita ezin izanen diola egia aitortu, eta gezurra gero eta handiagoa bihurtuko da.

## Aktoreak

* François Damiens : Laurent
* Maleaume Paquin : Théo
* André Dussollier : Claude
* Ludivine Sagnier : Chloé
* Laetitia Dosch : Sarah
* Sébastien Chassagne : Antoine
* Didier Brice : Banal
* Pierre Gommé : Max
* Cassiopée Mayance : Romane
* Nicolas Wanczycki : Éric

## Erreferentziak

* ↑ «Fourmi» Berria 2019-09-28 CC BY-SA 4.0 lizentziapean.

## Kanpo estekak

* Datuak: Q66831826
# Fourmarierita

Fourmarierita oxido motako minerala da.

## Ezaugarriak

Fourmarierita oxido mineralaren formula kimikoa hau da: ${\ce {Pb(UO2)4O3(OH)4 * 4H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Fourmarierite: Mineral information, data and localities.» www.mindat.org (Noiz kontsultatua: 12-05-2019).
# Firas Katoussi

Firas Katoussi (1995eko irailaren 6a) taekwondoa praktikatzen duen tunisiarra da. 2024ko Udako Olinpiar Jokoetan urrezko domina irabazi zuen gizonezkoen 80 kg-etan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | 80kg |
| Munduko Txapelketak ||||
| Urtea | Lekua | Domina | Proba |
| 2022 | Guadalajara | 03 ! | 74kg |
# Fire Down Below (1997ko filma)

Fire Down Below (euskaraz Sua Hor Brehean), 1997ko Félix Enríquez Alcalá estatubatuarrak zuzendutako ekintza film bat da. Steven Seagal, Marg Helgenberger, Harry Dean Stanton, Stephen Lang eta Kris Kristofferson aktoreek antzeztu zuten. Gainera, Randy Travis, Mark Collie, Ed Bruce, Marty Stuart, Travis Tritt eta Levon Helm musikariek ere kameoak egin zituzten.

## Argumentua

Oharra: Atal honek istorio osoa edo amaiera argitzen du.
AEB, Kentucky, Jack Taggart (Steven Seagal) AEBetako Ingurumen Saileko agentea Apalatxeetako herri txiki batera iritsi berri da, bertan bere lankide baten erailketa argitzeko asmoz. Gainera, leku honetan isurketa toxiko arriskutsuak burutzen ari dira, bertako biztanleei gaixotasun larriak eraginez, bereziki haurren artean. Herritarren isiltasuna Taggarten ikerketarentzako oztopo izango da, baina laister guztiaren atzean inongo eskrupulurik gabeko Orin Hanner (Kris Kristofferson) enpresaburu arriskutsua dagoela ohartuko da, eta enpresaburu honek eta bere morroiek herritarrak isilik egoteko mehatxupean dituztela.

## Aktoreak

* Steven Seagal: Jack Taggert, EPAko agentea
* Marg Helgenberger: Sarah Kellogg
* Harry Dean Stanton: Harry 'Cotton Harry'
* John Diehl: Frank Elkins, EPAko agentea
* Stephen Lang: Earl Kellogg
* Brad Hunt: Orin Hanner Jr.
* Levon Helm: Bob Goodall erreberendoa
* Kris Kristofferson: Orin Hanner Sr.
* Mark Collie: Hatch
* Alex Harvey: Sims
* Ed Bruce: Lloyd Foley sheriffa
* Amelia Neighbors: Edie Carr
* Richard Masur: Phil Pratt
* Randy Travis: Ken Adams
* Marty Stuart: Bere burua antzeztuz
* Travis Tritt: Bere burua antzeztuz
* Ernie Lively: Todd
* James Mathers: Adams marshalla
* Kane Hodder: Bizkarzaina

## Kanpo estekak

* IMDBko fitxa irakurgai (Ingelesez)
* Datuak: Q1418758
# Fir Park

Fir Park estadioa, Eskoziako Motherwell hirian dagoen futbol estadio bat da, Iparraldeko Lanarkshire konderrian. Motherwell FC taldearen jokalekua da.
1895ean inauguratu eta 1995ean zaharberritua izan zen, 13.677 ikusleentzako edukiera du.

## Kanpo estekak

* Datuak: Q252696
* Multimedia: Fir Park / Q252696
# Fira de Barcelona

Fira de Barcelona Bartzelonako azoka-erakundea da. Urtero maiztasun ezberdineko 150 azoka, biltzar eta ekitaldi korporatibo baino gehiago antolatzen ditu. Beraz, Espainiako azoka-erakunderik handiena eta garrantzitsuena da eta Europako eta munduko garrantzitsuenetako bat.
4.700 mila milioi euro baino gehiagokoa dela kalkulatzen da urtero hiriko eta inguruetako ekonomiari egiten dion ekarpena eta bere jarduerak balio sozial eta publikoa ere sortzen du.
Urtero 2,5 milioi pertsona inguru pasatzen dira instalazioetatik eta 35.000 lanpostu baino gehiago sortzen ditu.

## Historia

Bartzelonako azoka-tradizioa 1888ko Erakusketa Unibertsaletik eta 1929ko Nazioarteko Erakusketatik dator.
1932an Fira Internacional de Barcelona enpresa ofizialki sortu zen, onura publikoko deklaratua. 1943ko martxoaren 26ko legeak nazioarteko azoken duopolioa eman zion, Valentziarekin batera. Bartzelonarekin partekatutako duopolioa ez zen indargabetu 1979ra arte. 2000. urtean Kataluniako Gobernua gobernu-organoetan sartu zen, Bartzelonako Udalarekin eta Bartzelonako Merkataritza Ganberarekin batera .
2010ean, bere plan estrategikoa berrikusi zuen, "balio-proposamen berria" izenarekin, azoken posizionamendua indartzean, berrikuntza eta ezagutza sustatzean eta nazioarteko negozioari bultzada berria ematean oinarritutako merkatu-eskakizunei aurrea hartzeko.

## Erreferentziak

* ↑ «Fira en cifras» Fira de Barcelona.
* ↑ Madrid es una feria. 19 de febrero de 2004.
* ↑ De cómo Cataluña se volvió rica y Galicia, pobre. 10 de febrero de 2014.

## Kanpo estekak

* Web Ofiziala
* Datuak: Q3266952
* Multimedia: Fira de Barcelona / Q3266952
# Fircrest (Washington)

Fircrest Ameriketako Estatu Batuetako hiri bat da. Pierce konderrian dago, Washington estatuan. 7.156 biztanle ditu, 4,080757 kilometro koadroko azaleran banatuta.

## Ikus, gainera

* Pierce konderria

## Kanpo estekak

* Datuak: Q1505832
# Firako geltokia

Fira Bartzelonako metroaren geltoki bat da, l'Hospitalet de Llobregat udalerrian dago.
Geltokia 2016n inauguratu zen.
* Datuak: Q5492214
* Multimedia: Fira metrostation / Q5492214
# Fire Island

Fire Island New Yorkeko uharte bat da, Suffolk konderrian kokatuta, Long Island uhartetik hegoaldera. 48 kilometroko luzera du, eta, gutxi gora-behera, kilometro 1eko zabalera. Uhartearen hedadura 22,5 kilometro karratu ingurukoa da, 491 biztanle dituelarik 2000ko erroldaren arabera.
Fire Island Long Islandetik zortzi kilometroko distantziara dago, uharte honetatik Great South Bayren bidez banandua. Uhartea, hala ere, Long Islandekin Robert Moses Causewayren bidez lotua dago, ur gaineko lur banku batean eginiko galtzada. Great South Baytik igarotzen diren transbordadore ugarien edo itsasontzi pribatuen bidez ere igaro daiteke.
Fire Island uhartea bertan geratzen diren pertsonaia ospetsuengatik ere ezagutzen da, batez ere udan. Hauen artean Truman Capote bezalako idazleak eta Ethan Hawke, David Duchovny, Harvey Keitel eta Uma Thurman bezalako aktoreak daude.

## Kanpo estekak

* Datuak: Q1418789
* Multimedia: Fire Island / Q1418789